पार्षद सत्येंद्र चोपड़ा ने पिछले दिनों घटी दिल दहलाने वाली घटना का जिक्र करते हुए कहा कि हम कुंभ के लिए चाहे जितनी तैयारी कर लें. नाले में बहने से दो बच्चों की मौत सिस्टम पर सवाल ही नहीं शर्म की बात भी है. शहर में चारों तरफ क्या काम हो रहा है? कैसे हो रहा है? इसका कोई सुपरविजन ही नहीं है. रसूलाबाद के पार्षद मुकुंद तिवारी ने कहा कि सलोरी में दो बच्चों की मौत की घटना को लेकर अब भी जिम्मेदार विभाग और अधिकारी गंभीर नहीं हुए तो शहर माफ नहीं करेगा. नाला सफाई के साथ ही जलनिकासी व्यवस्था बेहतर होती तो यह नौबत न आती.